Lisa Cuddy

Dr. Lisa Cuddy fiktivni je lik iz FOX-ove medicinske serije Dr. House, a glumi je Lisa Edelstein. Direktorica je bolnice Princeton-Plainsboro u New Jerseyu.(3x11) "Words and Deeds", Leonard Dick, Dr. House, FOX, 9. 1. 2007.
 Fabula 
Cuddy ima 45 godina, Židovkinja(5x15) "Unfaithful", David Hoselton, Dr. House, FOX, 16. 2. 2009. je i ima majku i sestru; otac joj je umro.(5x03) "Adverse Events", Carol Green i Dustin Paddock, Dr. House, FOX, 30. 9. 2008. Počela je sanjati o tome da postane liječnica kad joj je bilo 12 godina, završila je medicinski fakultet s 25 godina kao druga najbolja u klasi, a u 32. godini postala prva žena dekan medicine i drugi najmlađi dekan medicine ikad.(2x03) "Humpty Dumpty", Matt Witten, Dr. House, FOX, 27. 9. 2005. Pohađala je Univerzitet Michigan, gdje se prvi put srela s Gregoryjem Houseom, njenim budućim zaposlenikom, s kojim je imala avanturu za jednu noć.(3x16) "Top Secret", Thomas L. Moran, Dr. House, FOX, 27. 3. 2007. Godinama kasnije, kad je House doživio infarkciju desnog bedrenog mišića (prije početka serije), liječila ga je upravo Cuddy u bolnici Princeton-Plainsboro.(1x21) "Three Stories", David Shore, Dr. House, FOX, 17. 5. 2005. Pod Cuddycinom brigom i naredbom Houseove tadašnje djevojke Stacy, koja je bila njegov medicinski opunomoćenik, mrtvi mišić odstranjen je iz Houseove noge, protivno njegovoj izričitoj želji, nakon što je bio stavljen u vještačku komu. Taj zahvat spasio je Houseov život, ali mu je ostavio doživotnu hendikepiranost i hroničnu bol.

Nakon što je zaposlila Housea kao šefa Dijagnostičkog odjela, Cuddy je počela ostavljati postrani 50.000 $ iz bolničkog proračuna za potencijalne pravne troškove.(1x09) "DNR", David Foster, Dr. House, FOX, 1. 2. 2005. Kad je tokom 1. sezone novi predsjednik Upravnog odbora bolnice Edward Vogler pokušao otpustiti Housea jer se odbijao povinovati njegovim zahtjevima, Cuddy je uvjerila članove Odbora da spase Housea i umjesto njega uklone Voglera, izgubivši time 100 miliona $ koje je Vogler donirao bolnici.(1x18) "Babies & Bathwater", Peter Blake, Dr. House, FOX, 19. 4. 2005. Tokom 2. sezone otkriva se da Cuddy pokušava zatrudnjeti.(2x22) "Forever", Liz Friedman, Dr. House, FOX, 9. 5. 2006. House pristaje na to da joj dvaput dnevno daje injekcije koje su joj potrebne za in vitro oplodnju i da šuti o tome.(2x23) "Who's Your Daddy?", Charles M. Duncan i John Mankiewicz, Dr. House, FOX, 16. 5. 2006. Tokom 3. sezone Cuddy priznaje šefu Onkološkog odjela i Houseovom najboljem (i jedinom) prijatelju Jamesu Wilsonu da je triput pokušavala zatrudnjeti i da je jedan pokušaj završio abortusom. Bila je uvrijeđena kad joj je House, koji je tada prolazio kroz odvikavanje od Vicodina, rekao da je dobra stvar to što nije uspjela postati majka jer bi bila užasna u tome.(3x09) "Finding Judas", Sara Hess, Dr. House, FOX, 28. 11. 2006. Kad Houseovu karijeru ugrozi detektiv Michael Tritter, Cuddy počini krivokletstvo na sudu (falsificiranjem dokumenata i laganjem) kako bi sakrila Houseove pogreške.

Kad se House počne uplitati u njen ljubavni život, zasmetavši joj više puta tokom jednog njenog sastanka naslijepo, Cuddy se zapita da li se House zanima za nju.(3x14) "Insensitive", Matthew V. Lewis, Dr. House, FOX, 13. 2. 2007. Kad Wilson odvede Cuddy u pozorište(3x19) "Act Your Age", Sara Hess, Dr. House, FOX, 17. 4. 2007., a kasnije i na umjetničku izložbu, House intervenira, pokušavajući spriječiti da Cuddy postane Wilsonova četvrta žena.(3x20) "House Training", Doris Egan, Dr. House, FOX, 24. 4. 2007. Tokom 5. sezone Cuddy otkriva da planira usvojiti bebu(5x05) "Lucky Thirteen", Liz Friedman i Sara Hess, Dr. House, FOX, 21. 10. 2008., međutim, bude shrvana kad prava majka bebe, kojoj je Cuddy već dala ime Joy, odluči zadržati dijete. House je tješi i tom prilikom dolazi do njihovog poljupca.(5x06) "Joy", David Hoselton, Dr. House, FOX, 28. 10. 2008. Cuddy izjavljuje da ne želi vezu s Houseom, ali ostane dirnuta kad on sredi da se njen stari radni sto s medicinskog fakulteta prenese iz skladišta u njen ured tokom njegovog renoviranja.(5x10) "Let Them Eat Cake", Russel Friend i Garrett Lerner, Dr. House, FOX, 2. 12. 2008. U epizodi Joy to the World (5x11) Cuddy postaje udomitelj i potencijalni usvajatelj bebe kojoj je dala ime Rachel. U početku se mučila s roditeljstvom, otkrivši Wilsonu da ne osjeća ništa prema Rachel, ali se uskoro nakon toga počela emotivno povezivati s njom.(5x13) "Big Baby", Lawrence Kaplow i David Foster, Dr. House, FOX, 26. 1. 2009. U epizodi Under My Skin (5x23) Cuddy pomaže Houseu da se "očisti" od Vicodina i njih dvoje spavaju zajedno. U idućoj epizodi, tj. finalu 5. sezone (Both Sides Now), otkriva se da je to bila Houseova halucinacija; u stvarnosti, House je proveo večer sam, pateći od psihičkih problema uzrokovanih Vicodinom i emocionalnom traumom.

Tokom 6. sezone Cuddy je u vezi s Lucasom Douglasom, privatnim istražiteljem koga je House unajmio na početku 5. sezone da špijunira njegov tim i Wilsona, a zauzeta je i brigom oko Rachel. Također se brine i za Housea nakon što on prođe proces odvikavanja od Vicodina. Ipak, ona shvaća da je zbog upravljanja bolnicom život prilično stresan, kao i zbog dodatnih stvari u njenom životu te zbog toga što House i dalje ima osjećaje prema njoj. Na kraju je pokušala zamoliti Housea da budu samo prijatelji, ali on to odbija, rekavši da je to posljednja stvar koju želi. U finalu 6. sezone (Help Me) House joj poklanja jednu staru medicinsku knjigu koju je napisao njen pradjed, što je potakne da mu prizna da su se ona i Lucas zaručili prethodne večeri. Međutim, na kraju epizode Cuddy odlazi do Houseovog stana i govori mu da je prekinula s Lucasom, a zatim izjavljuje Houseu svoju ljubav. Zatim se njih dvoje nježno poljube i uhvate ruku jedno drugom u iznenađujuće romantičnoj gesti.

Kad je počela raditi u bolnici, Cuddy je slagala o svojim godinama, rekavši da je 2 godine starija, jer je mislila da će žena koja je u ranim 30-im steći više poštovanja od žene u kasnim 20-im.

 Karakterizacija 
Lik Cuddy kreirao je izvršni filmski producent Bryan Singer, koji je uživao u glumi Lise Edelstein u seriji Zapadno krilo (u njoj je glumila skupu kol-gerlu koja poslije završi pravni fakultet) i poslao joj je kopiju scenarija za pilot-epizodu.Paul Challen (20. 10. 2007), The House that Hugh Laurie Built: An Unauthorized Biography and Episode Guide; ECW Press, str. 41; . Edelsteinovu je privukao "pametni scenaristički rad" i dobila je ulogu. Lily Burana iz Salon.com opisala je Cuddy kao "veoma čvrstu", tj. kao ženu koja se "šeta hodnicima fiktivne bolnice Princeton-Plainsboro u bluzama s velikim izrezom i uskim suknjama, donoseći židovkasti glamur u udarni termin".Lily Burana (29. 5. 2007), "Uhodeći dr. Housea" , Salon.com; preuzeto: 17. 5. 2009. Upitana o tome da li je Cuddycina tipična uska odjeća prikladna za njen položaj i funkciju, Edelstein je rekla: "Nije joj briga šta ljudi govore (...) Ona je TV-lik, a ja sam glumica koja glumi direktoricu bolnice i ne želim biti u staromodnoj odjeći. Želim biti vruća direktorica bolnice."Nina Hämmerling Smith (20. 11. 2007), "Lisa Edelstein otkriva vruće tajne o Dr. Houseu" , TV Guide; preuzeto: 17. 5. 2009. Nina Hämmerling Smith iz TV Guidea naziva Cuddy likom koji je potpuno suprotan Houseu i koji "ne obraća pažnju na (njegove) besmislice i zna kako ga držati u šahu - više ili manje". Tom Shales iz The Washington Posta smatra da je Cuddy Houseov "zanovijetajući mučitelj", čija je uloga "da učini Housea jadnim".Tom Shales (16. 11. 2004), "Dr. House: Gledanje je najbolji lijek", Washington Post; preuzeto: 17. 5. 2009. Govoreći o Cuddycinoj karakterizaciji u pogledu njenog odnosa s Houseom, Edelstein je izjavila: "Mislim da ona puno voli Housea i da posredno živi kroz njega jer je vrlo pametna žena koja je bila jako uspješna kao doktor i ima sjajan posao i divan položaj, ali, također, i sve manje i manje veze sa stvarnom medicinskom praksom kako godine prolaze. Dakle, mislim da je uzbuđena onim što House čini i kako on to čini, a istovremeno i duboko frustrirana njime."Daniel Fienberg (11. 5. 2008), Intervju s Lisom Edelstein o finalu 4. sezone , Zap2It; preuzeto: 17. 5. 2009. Garrett Lerner, jedan od koegzekutivnih producenata, pohvalio je mnogostranost Lise Edelstein u ulozi kad je upitan da sažeto opiše Cuddy, izjavivši: "Lisa Edelstein može učiniti apsolutno bilo šta, fantastična je. Znate, može se suprotstaviti Houseu, vratiti mu milo za drago. Može biti nježna, može biti povrijeđena, može biti jaka... Mislim da je ona vjerovatno omiljeni lik većine ljudi s kojima sam razgovarao. To je snažna uloga."Sara M. (26. 10. 2006), Intervju s Garrettom Lernerom , Television Without Pity; preuzeto: 18. 5. 2009.

 Razvoj 
mini|desno|250px|Lisa Edelstein tokom štrajka scenarista 2007-2008. koji je zaustavio razvoj odnosa između Housea i Cuddy.
Tokom 1. polovine 4. sezone Cuddy je imala manje prostora u seriji jer je tada fokus bio na kandidatima za Houseov novi tim. Edelstein je tada otkrila da će se serija vratiti "u normalu" nakon 9. epizode. Međutim, produkcija je obustavljena zbog štrajka scenarista 2007-2008, koji je odgodio ostatak sezone. Edelstein je komentirala: "Cuddy neće spavati s Houseom ukoliko ne vratimo scenariste. Zato sam se pridružila protestu." Kao rezultat štrajka priče koje su vezane za Cuddy morale su biti prebačene u 5. sezonu, jer je 4. sezona imala manji broj epizoda (samo 16).Bill Keveney (28. 2. 2008), "Kako se najgledanije TV-serije vraćaju 'u pogon'?", USA Today, Gannett Company; preuzeto: 22. 5. 2009.

Kad je Edelstein čula da će morati izvesti striptiz u epizodi House's Head (4x15), pozvala je glumicu Sheilu Kelley, koja je supruga Richarda Schiffa (s kojim je Edelstein prethodno glumila u Zapadnom krilu i Relativnosti). Kelley je davno prije toga radila na filmu o striptizetama i Edelstein ju je pitala za savjet u vezi s koreografijom striptiza."Finale sezone Dr. Housea sa striptizom iz fantazije", ET Online, 12. 5. 2008; preuzeto: 23. 12. 2008. O samoj epizodi Edelstein je komentirala: "Veoma je zanimljivo šta se događa u prvoj polovini epizode u vezi sa saznanjem o tome kako House vidi ljude i posmatranjem svijeta u potpunosti iz njegove perspektive." Prije no što je počelo snimanje te scene, Edelstein je pokazala ples Hughu Laurieju, koji je, po njenim riječima, pružio "nevjerovatnu podršku, poput glavne navijačice".Kristin Dos Santos i Bryan Reesman (12. 6. 2008), "Lisa Edelstein izvodi ples u krilu", E! Online; preuzeto: 21. 10. 2008. Također je rekla da se, nakon što je snimanje scene bilo završeno, "osjećala divno i da je to na kraju ispalo jedno divno iskustvo".

Cuddycina želja za djetetom bila je paralelna s ličnim životom Lise Edelstein, koja je objasnila: "Kad je serija počela, rekla sam producentima da ću u nekom trenutku u seriji, ako bude uspješna, zatrudnjeti ovako ili onako. Stoga su oni ubacili taj element u Cuddycinu priču kako bi meni kao ženi bilo moguće doživjeti to iskustvo." Kad je u 5. sezoni Cuddy postala majka djevojčici Rachel, izvršna producentica Katie Jacobs dotakla se Cuddycine potrebe da pronađe ravnotežu između njenog ličnog i profesionalnog života, kao i utjecaja koje to majčinstvo može imati na njen odnos sa Houseom: "Napetost i hemija još su tu. Nijedno od njih ne priznaje aktivno da želi vezu, ali su privučeni jedno drugome. Ništa od koketnosti neće nestati. Ulozi su veliki za oboje. Privlačnost je još uvijek tu. Apsolutno ćemo nastaviti s time. To je stvarno i opipljivo. I to je ono što njih dvoje jesu."Barbara Barnett (17. 1. 2009), "Razgovor s Katie Jacobs, izvršnom producenticom Dr. Housea" , Blogcritics; preuzeto: 17. 5. 2009.

Cuddy je imala težak odnos sa svojom majkom (koju tumači Candice Bergen) nakon očeve smrti. Iako su srdačne jedna prema drugoj, sklone su skrivanju stvari jedna od druge, npr., Cuddy se dugo pribojavala da se House upozna s njenom majkom, a majka je, s druge strane, tajila od nje aferu koja je trajala proteklih 5 godina.
 "Huddy" 
Odnos između Housea i Cuddy poznat je pod kovanicom "Huddy".Ginia Bellafante (11. 5. 2009), "Budali nikad nemojte pružiti sretan kraj", The New York Times; preuzeto: 22. 5. 2009. Kako to definira Peter Johnson iz USA Todaya, Cuddy sa Houseom ima odnos "mačke i miša".Peter Jonhson (29. 5. 2007), O finalu 3. sezone, USA Today. Gannet Company; preuzeto: 17. 5. 2009. Edelstein je to opisala kao "zaista kompliciran odnos odraslih ljudi", objašnjavajući: "Oni su ljudi koji imaju veoma ispunjene živote i mnogo odgovornosti koje su možda u sukobu s osjećajima koje imaju jedno prema drugome." Edelstein "bi voljela da se njih dvoje upuste u (romantičnu) vezu jer bi to moglo biti komplicirano poput ostatka njihovog odnosa", međutim, nije sigurna kako bi to utjecalo na dinamiku serije. Na kraju 3. sezone Jacobs je rekla: "Ne mogu zamisliti njih dvoje kao trajni par. Ali oni su bliski; mnogo su toga zajedno prošli. Hoće li biti trenutka slabosti u kojem bi oni mogli malo ispitati svoju 'hemiju'? Možda." Kad su je na kraju 4. sezone upitali da li će House i Cuddy ikad konzumirati svoj odnos na ekranu, Jacobs je odgovorila: "Između njih postoje iskre i hemija i nipošto ne želim da to nestane jer je to suština njihovog odnosa... Nikad to nećemo ignorirati jer, kao što sam rekla, to je upravo njihova suština. Ona mu ne bi stalno opraštala da on nije toliko briljantan u njenim očima; očito ima slabu tačku kad je on u pitanju. A i House za nju. Nastavit ćete to viđati."Korbi Ghosh (19. 5. 2008), Katie Jacobs o finalu 4. sezone , Zap2It; preuzeto: 17. 5. 2009. Prije početka 5. sezone autor serije David Shore spomenuo je svoju namjeru da unaprijedi odnos između Housea i Cuddy, rekavši: "Ako je House sposoban za bilo kakvu vezu s bilo kim, onda je to Cuddy. Ne možemo ih vječno puštati da plešu jedno oko drugoga."Mara Reinstein, Eric Andersson (8. 9. 2008), "TV's Fall Favourites", US Weekly (Wenner Media), str. 69. Nakon otkrića da je House halucinirao o tjelesnoj vezi s Cuddy na kraju 5. sezone, Shore je komentirao o nastavku te priče u 6. sezoni: "Bilo bi nečasno pustiti da to tek tako nestane. Očito je da House ima osjećaje prema njoj. Iako se ljubavna veza nije desila, u Houseovom umu jest."Ileane Rudolph (19. 5. 2009), David Shore o finalu 5. sezone, Live Journal; preuzeto: 22. 5. 2009. Edelstein ne zna da li će ova dva lika na kraju završiti zajedno, međutim, vjeruje da je kombinacija frustracije i ljubavi koje Cuddy osjeća prema Houseu "dovoljna za vrlo zanimljivu vezu" jer "tu postoji mnogo divljenja i poštovanja i, također, velika količina muke i frustracije, što je nalik na većinu veza iz stvarnog života". Na samom kraju finala 6. sezone (Help Me) čini se da su House i Cuddy počeli ljubavnu vezu. U završnim minutama epizode House je na rubu da ponovo popusti i uzme Vicodin, no u tom trenutku ulazi Cuddy i govori mu da je prekinula s Lucasom i izjavljuje Houseu ljubav, nakon čega su se kratko poljubili. Krupni kadar njihovih spojenih ruku (Houseova lijeva, Cuddycina desna) bio je posljednji kadar u epizodi i sezoni.

 Prijem 
Edelstein je 2005. osvojila nagradu Satellite za najbolju sporednu glumicu u seriji, mini seriji ili TV-filmu za ulogu Cuddy."10. dodjela nagrade Satellite" , International Press Academy; preuzeto: 17. 5. 2009. Nakon pilot-epizode Shales je primijetio: "Čarke između Housea i Cuddy mogu postati užasno zamorne, ali do druge epizode već postoje neke provokativne naznake u onome što se činilo jednostavnom situacijom." Nina Hämmerling Smith smatra da su duhoviti razgovori Housea i Cuddy "jedna od najboljih stvari u vezi sa serijom", dok je Lily Burana stavila sebe u "ekipu Cuddy" kad su u pitanju Houseovi romantični interesi. Nakon epizode Merry Little Christmas (3x10) Mary McNamara iz LA Timesa napisala je: "Strastveni gledalac također je bio sretan što vidi da je posijano sjeme romantične veze između Housea i Cuddy - to je morao biti dio originalne zamisli serije jer, zaista, ko bi drugi mogao preživjeti takvu vezu s Houseom sad kada je Sela Ward otišla?"Mary McNamara (16. 3. 2007), "Dr. House: Da li je serija pretjerana?", LA Times; preuzeto: 24. 5. 2009. Također je rekla da bi ta romantična veza "savršeno imala smisla" jer je Cuddy "jedina koja izgleda sposobna prihvatiti Housea takvog kakav jest, vraćati istom mjerom i ne obraćati pažnju na njegova bockanja. To kako Lisa Edelstein može to odglumiti na uvjerljiv način tačka je u kojoj gluma prelazi iz vještine u umjetnost."Mary McNamara (18. 4. 2007), "Neprekidni Dr. House: 'Pucketavo' zadovoljstvo", LA Times; preuzeto: 24. 5. 2009. Kad je na početku 4. sezone serija promijenila format, McNamara je pozitivno ocijenila promjenu dinamike u odnosu Housea i Cuddy, primijetivši: "Nestala je sve suhoparnija i nevjerovatna napetosti između njega i Cuddy (tj., u pogledu odnosa 'nadređeni-podređeni'. Seksualna napetost, nadamo se, još uvijek je tu negdje.) Cuddy je prestala pokušavati zgaziti ga: sada za cilj ima samo kontrolirani haos. Što je toliko zabavnije jer se priča više vrti oko medicine, a manje oko svog tog ličnog patosa liječničkog osoblja."Mary McNamara (31. 10. 2007), "Dr. House: Gomila urnebesa je u toku", LA Times; preuzeto: 25. 5. 2009.

Ipak, kako je primijetio Robert Bianco iz USA Todaya, kad su House i Cuddy počeli tjelesnu vezu, za što se kasnije pokazalo da je ustvari bila Houseova halucinacija, "to je pokrenulo buru među fanovima koji su mrzili promjenu u njihovom odnosu".Robert Bianco (21. 5. 2009), "'Ludilo' u finalu sezone: Dr. House", USA Today; preuzeto: 22. 5. 2009. Nakon njihovog prvog poljupca u seriji James Chamberlin iz IGN-a rekao je da je ta scena bila "malo nespretna" i "to jednostavno nije bilo to za mene".James Chamberlin (29. 10. 2008), "Dr. House: Pregled epizode Joy" , IGN; preuzeto: 22. 5. 2009. Uzimajući u obzir priče vezane za Cuddy u 5. sezoni kao cjelinu, Chamberlain kaže: "Cuddycin interes da postane majka bilo je nešto u čemu sam uživao. (...) Taj zaplet sadržavao je neke srceparajuće trenutke, naročito kad je Cuddy morala raditi na jednom slučaju i kao liječnica i kao potencijalna majka u epizodi 'Joy'."James Chamberlin (19. 5. 2009), "Dr. House: Pregled 5. sezone" , IGN; preuzeto: 22. 5. 2009. Lisa Belkin iz The New York Timesa također je pohvalila priču s Cuddycinim majčinstvom, navodeći je kao jedan od nekoliko primjera dobrog roditeljstva na televiziji.Lisa Belkin (17. 2. 2009), "Zašto nema dobrih roditelja na TV-u?", The New York Times; preuzeto: 23. 5. 2009.

U vezi s brojnim videoklipovima na YouTubeu posvećenih "Huddy"-vezi, Ginia Bellafante iz The New York Timesa kaže da je "upravo hemija između Laurieja i Edelstein ono što nadahnjuje inače razumne žene na bizarne, dugotrajne fantazijske digresije". Bellafante svrstava i sebe u te žene, pišući: "Na moju sramotu, bila bih prepuna radosti kad bi u finalu sezone House i Cuddy odlučili provesti ljeto zajedno na Korzici. To bi izdalo osnovnu zamisao serije - održavati Housea jadnim - i potpuno izbrisalo njen integritet. A ja bih se ipak najviše pitala da li će House i Cuddy naći vremena da svrate do Sardinije. Nakon što se u finalu 5. sezone otkrilo da je fizička konzumacija njihove veze bila halucinacija, Bellafante je napisala: "Osjećam se iskorištenom i izmanipuliranom. Kao da sam bila djevojka za jednu noć koja više nikad neće dobiti cvijeće ili telefonski poziv. Osjećam mržnju prema seriji i osjećam nevoljko poštovanje."Ginia Bellafante (12. 5. 2009), "Finale Dr. Housea: O prošloj noći...", The New York Times; preuzeto: 22. 5. 2009. Uprkos ovome, njeno je mišljenje da je "u osnovi serija otišla u očito dobrom pravcu, udovoljivši našem osnovnom kolektivnom nagonu da konačno vidimo Housea i Cuddy zajedno, a da ne razgovaraju o lumbalnoj punkciji, na lažno seksualan način koji u konačnici nije pogodio kredibilitet serije." Ona smatra: "Šta bismo zaista uradili da su se House i Cuddy probudili skupa, da joj je on napravio pecivo, da ga je ona jela noseći jednu od njegovih majica, da su naredni dan proveli razmjenjujući stidljive, njima razumljive poglede u bolnici 'Princeton-Plainsboro'? Onda bismo gledali Uvod u anatomiju i ne bismo doživjeli trenutak preskakanja ajkule nego trenutak 'bungee'-skoka preko Arktika." Njen zaključak glasi: 
 "Dr. House odbija podleći mitu da dobra žena može spasiti tvrdoglavog kretena i finale je razjasnilo kolika budala morate biti da čak i pomislite da će serija to pokušati. Ona ne želi umiriti ženu koja sama želi umiriti harlekinsku romansu. Serija želi umiriti bilo koga ko se iznervira kad romantična komedija prikazuje ostvarenu ženu u suknji koja odustaje od svega zbog nezaposlenog, aljkavog idiota. Privlačnost između Housea i Cuddy nije privlačnost suprotnosti. To je privlačnost između dvoje vrlo inteligentnih radoholičara, dvoje ljudi koji su prezanimljivi bilo kome, ali koji u konačnici ne odgovaraju jedno drugome - bez obzira koliko mi patetično željeli da bude drugačije."

Mike Hale iz The New York Timesa pohvalio je izvedbu Lise Edelstein u komičnim situacijama, rekavši: "Možda Lisa Edelstein nije najzabavnija glumica, ali je bez sumnje najbolji predmet ismijavanja na američkim televizijama: svake sedmice scenaristi pronalaze nove načine da osramote nju i njen lik u seriji, dr. Cuddy, koja pleše bolni ples predigre sa Houseom. Edelstein nekako uspijeva sačuvati svoje dostojanstvo glumeći 40 i neštogodišnju direktoricu bolnice koja se ponaša kao tinejdžerka."Mike Hale (21. 12. 2008), "Sedmica ispred nas", The New York Times; preuzeto: 23. 5. 2009. Scena iz 4. sezone u kojoj Cuddy izvodi striptiz ples pozitivno je primljena kod kritičara.Rosario Santiago (19. 5. 2008), "Drugi dio finala sezone Dr. Housea na programu je večeras" , BuddyTV; preuzeto: 18. 10. 2008. McNamara je izjavila da su te scene "za 3 minute vratile novac za kupljeni digitalni videorekorder (DVR)".Mary McNamara (13. 5. 2008), "Dr. House: Šta se dešava u glavi tog izvrsnog doktora?", LA Times; preuzeto: 17. 10. 2008. Chamberlin je rekao da nikad nije očekivao da će Edelstein izvesti striptiz, iako se nadao tome.James Chamberlin (13. 5. 2008), "Dr. House: Pregled epizode House's Head", IGN; preuzeto: 13. 5. 2008.
 Reference 

 Vanjski linkovi 
 Lisa Cuddy  na IMDb-u
 Lisa Cuddy na House Wikia

Kategorija:Likovi u "Dr. Houseu"
Kategorija:Fiktivni liječnici